ananddey/assamese-wiki-corpus huggingface dataset:
সত্যৱতী

সত্যৱতী বা মৎস্যগন্ধা (; ‌‌‌) আছিল কুৰুৰাজ শান্তনুৰ পত্নী, ব্যাস (পৰাশৰৰ সৈতে), চিত্ৰাঙ্গদ আৰু বিচিত্ৰবীৰ্য্যৰ (শান্তনুৰ সৈতে) মাতৃ।

পৰাশৰ, সত্যৱতী আৰু বেদব্যাস

যমুনানদীৰ খেয়া নৌকাৰ ভিতৰত পৰাশৰ মুনি আৰু সত্যৱতীৰ মিলনৰ ফলত সত্যৱতী গৰ্ভৱতী হয়। পিছলৈ যমুনাৰ এটা দ্বীপত তেওঁৰ জন্ম হয়। ব্যাসৰ জন্মৰ পিছত ঋষি পৰাশৰ আশীৰ্বাদত সত্যৱতী আকৌ কুমাৰ্য্য লাভ কৰিছিল। যমুনাৰ দ্বীপত জন্মগ্ৰহণ কৰা বাবে ব্যাসৰ আন এটা নাম হ’ল দ্বৈপায়ন। তেওঁৰ দেহৰ বৰ্ণ ক'লা আছিল, সেয়ে তেওঁৰ সম্পূৰ্ণ নাম কৃষ্ণ-দ্বৈপায়ন। তেওঁৰ শিৰত কপিল বৰ্ণৰ জটা আছিল। চকু উজ্জ্বল আৰু মুখত পিঙ্গল বৰ্ণৰ দাড়ি আছিল। তেওঁ তপস্যাৰ বলত মহৰ্ষিত্ব লাভ কৰি বেদক চাৰি ভাগত ভাগ কৰিছিল। সেইবাবে তেওঁ বেদব্যাস বা 'ব্যাস' নামে পৰিচিত। জন্মৰ পিছতেই তেওঁ মাতৃ সত্যৱতীৰ পৰা অনুমতিলৈ তপস্যাৰ বাবে যাত্ৰা কৰে। তেওঁ বদৰিকাশ্ৰমত তপস্যা কৰিছিল। সেইকাৰণে তেওঁ বাদৰায়ণ নামেও জনাজাত।

বংশধৰ

পৰাশৰৰ পুত্ৰ ব্যাসৰ মাতৃ সত্যৱতীৰ পিছত হস্তিনাপুৰৰ ৰজা শান্তনুৰ লগত বিবাহ হয় আৰু তেওঁৰ চিত্ৰাঙ্গদ আৰু বিচিত্ৰবীৰ্য্য নামেৰে দুই পুত্ৰ জন্ম হয়। শান্তনুৰ দুই পুত্ৰৰ অকাল মৃত্যুৰ পিছত বিচিত্ৰবীৰ্য্যৰ দুই বিধবা ৰাণী অম্বিকা আৰু অম্বালিকাৰ গৰ্ভত মাতৃৰ আজ্ঞাত নিয়োগ প্ৰথামতে পুত্ৰ উৎপাদন কৰি ধৃতৰাষ্ট্ৰ আৰু পাণ্ডুৰ জন্ম দিয়ে সত্যৱতী আৰু পৰাশৰ পুত্ৰ ব্যাসে।

বংশলতা

তথ্য সংগ্ৰহ

শ্ৰেণী:মহাভাৰতৰ চৰিত্ৰ
শ্ৰেণী:প্ৰাচীন ভাৰতৰ নাৰী
শ্ৰেণী:পোখালি
ধূলাৰ কল দলিওৱা উৎসৱ

ধূলা সত্ৰৰ কল দলিওৱা উৎসৱ ব’হাগৰ সাত বিহুৰ দিনা পালন কৰা এক লোক-পৰম্পৰা৷ কামৰূপ জিলাৰ হাজোৰ ওচৰৰে ৰামদিয়াৰ এখন উল্লেখযোগ্য সত্ৰ “ধূলাৰ সত্ৰ’’৷ আহোম ৰজা প্ৰতাপসিংহৰ দিনত “বৰুৱা’’ খিতাপধাৰী ৰামজীৱন নামে এজন লোকে ৰামদিয়াৰ ধূলাপাৰাত “ধূলাৰ সত্ৰ’’ প্ৰতিষ্ঠা কৰে৷ ব্ৰহ্মপুত্ৰ বালি-পলস পৰি অঞ্চলটো ধূলাময় আছিল বাবেই ঠাইখনক ধূলাপাৰা বুলি জনা গৈছিল আৰু পিছলৈ সত্ৰ স্থাপন কৰাত ইয়াক “ধূলাৰ সত্ৰ’’ বোলা হৈছিল৷

ব’হাগৰ ৫ তাৰিখত সত্ৰৰ বিগ্ৰহ উলিয়াই নৱ-বস্ত্ৰ, আ-অলংকাৰেৰে সুশোভিত কৰি নৃত্য-গীত নাম-কীৰ্তনেৰে গোঁসাইক ৰামদিয়াৰ ভঠেলি খোলালৈ নিয়া হয়৷ তাৰ পৰা গোঁসাইক শোভাযাত্ৰা কৰি ওভোতাই আনি সত্ৰৰ নামঘৰত সুমুৱাওতে ভকতসকল দুটা ফৈদত বিভক্ত হৈ বাক-বিতণ্ডা কৰে৷ ভকতসকলৰ এটা ভাগ লক্ষ্মীৰ ফলীয়া আৰু আনটো ভাগ কৃষ্ণৰ ফলীয়া৷ লক্ষ্মীক নোকোৱাকৈ মনে মনে ঘুনুচাৰ ঘৰলৈ গৈ উভতি অহা বুলি লক্ষ্মীৰ নিৰ্দেশত ভক্তসকলে কৃষ্ণ ভক্তলৈ আঠিয়া কল দলিয়াই খেদাখেদি কৰি কৃষ্ণক প্ৰৱেশত বাধা দিয়ে৷ তাৰপিছত কৃষ্ণই জৰিমনা দি গৃহত প্ৰৱেশ কৰে৷ বৰপেটাৰ দৌল উৎসৱৰ “বাঁহ ভঙা’’ আৰু বৰদোৱাৰ দৌল উৎসৱৰ “দুৱাৰ ধৰা’’ প্ৰথাৰ লগত এই উৎসৱৰ মিল দেখা যায়৷

তথ্য সূত্ৰ

শ্ৰেণী:অসমৰ সংস্কৃতি
জান্নাত

শ্ৰেণী:ইছলাম ধৰ্ম
]]ত লিখা
জান্নাত হ'ল ইছলামিক পৰিভাষা অনুযায়ী, পাৰ্থিৱ জীৱনত যিসকল মুছলিমে আল্লাহৰ আদেশ, নিষেধ মানি চলিব আৰু পৰকালত হিচাপত যাৰ পাপতকৈ পুণ্যৰ ভৰ বেছি হ'ব আৰু আল্লাহৰ সন্তুষ্টি লাভ কৰিব সিহঁতৰ বাবে আল্লাহে যিবোৰ স্বৰ্গ প্ৰস্তুত কৰি ৰাখিছে। ইছলামত জান্না (আৰবী: جَنَّةٍ, ৰোমানীকৃত: janna, . جَنّٰت 'বাগিচা') হৈছে সৎ লোকৰ চূড়ান্ত আৰু স্থায়ী বাসস্থান। এটা গণনা অনুসৰি কোৰআনত এই শব্দটো ১৪৭ বাৰ দেখা গৈছে। পৰলোকত বিশ্বাস কৰাটো চুন্নী আৰু বাৰটা শ্বিয়া ধৰ্মৰ বিশ্বাসৰ ছটা অনুচ্ছেদৰ ভিতৰত অন্যতম আৰু ই এনে এখন ঠাই য'ত "মুমিন" (বিশ্বাসী) সকলে আনন্দ উপভোগ কৰিব । আনহাতে জাহান্নামত অবিশ্বাসী (কাফিৰ) সকলে কষ্ট পাব।জান্না আৰু জাহান্নাম দুয়োৰে কেইবাটাও স্তৰ আছে বুলি বিশ্বাস কৰা হয়। জন্নাহৰ ক্ষেত্ৰত উচ্চস্তৰৰ অধিক বাঞ্ছনীয় আৰু জাহান্নামৰ ক্ষেত্ৰত নিম্নস্তৰৰ শাস্তি অধিক — জান্নাত যিমানেই প্ৰতিপত্তি আৰু আনন্দ বেছি, জাহান্নমত দুখৰ তীব্ৰতা। ১৩১-১৩৩ পৰলোকৰ অভিজ্ঞতাক শাৰীৰিক, মানসিক আৰু আধ্যাত্মিকতা বুলি বৰ্ণনা কৰা হৈছে।

■ জান্নাত এটা আৰবী শব্দ, যাৰ শাব্দিক অৰ্থ হ'ল "বাগান" বা "উদ্যান।" প্ৰচলিত ভাৰতবৰ্ষৰ কিতাপবোৰত ইয়াক বেহেশ্ত বুলিও নামকৰণ কৰা হৈ থাকে।

কোৰআনত বৰ্ণিত জান্নাতৰ নামসমূহ

ফিৰদাউছ – জান্নাতৰ সৰ্বোচ্চ বাগান (ছূৰা আল-কাহফ, ছূৰা আল-মু'মিনূন).
দাৰুছ ছালাম – শান্তিৰ নীড় (ছূৰা ইউনুছ, আল আনআম
জান্নাতুল মাওয়া – বসবাসৰ জান্নাত (ছূৰা আন-নাজম)
দাৰুল খুলদ – চিৰস্থায়ী বাগান (ছূৰা আল-ফুৰকান)
জান্নাতুল আদন – অনন্ত সুখৰ বাগান (ছূৰা আত-তাওবাহ্‌: 72,ছূৰা আৰ-ৰাদ)
জান্নাতুল আখিৰাহ – পৰকালৰ আলয়(ছূৰা আল-আনকাবূত))
জান্নাতুন নাঈম – নিয়ামত পূৰ্ণ কানন/বাগান (ছূৰা আল-মায়িদাহ ছূৰা ইউনুছ,, আল-হজ্জ
দাৰুল মুকামাহ – ঘৰ (ছূৰা ফাতিৰ)
জান্নাত– আটাইতকৈ বেছি সাধাৰণ ভাবে ব্যৱহৃত কোৰআন আৰু হাদীছৰ শব্দ, ছূৰা আল-ইমৰাণ,)
আল- হুছনা
আল- গুফৰা

জান্নাতৰ দৰ্জাসমূহ

আছ-ছালাহ
আল-জিহাদ
আছ-ছদাকাহ
আৰ-ৰইয়ান
আল-হাজ্জ
আল-কাদিমিন
আল-গায়িধ
আল-ইমান
আয-যিকিৰ

জান্নাতৰ বৰ্ণনা

জান্নাতীসকলৰ গুণাৱলী

জান্নাতীসকলৰ বাবে আল্লাহ্‌ৰ নি'য়ামাত

জান্নাতৰ সুসংবাদ প্ৰাপ্ত ব্যক্তিসকল

তথ্যসূত্ৰ
বৰুণ

বৰুণ হৈছে হিন্দু ধৰ্মৰ এগৰাকী বৈদিক দেৱতা আৰু তেওঁ আকাশ, জল, ন্যায় আৰু সত্যৰ সৈতে জড়িত। প্ৰাচীনতম বৈদিক সাহিত্য যেনে ঋকবেদ আদিত বৰুণৰ উল্লেখ পোৱা যায়। তেওঁক সপ্তৰ্ষিৰ অন্যতম ঋষি কাশ্যপৰ পুত্ৰ বুলি বিশ্বাস কৰা হয়।

হিন্দু পুৰাণসমূহৰ মতে বৰুণ সমুদ্ৰৰ দেৱতা। তেওঁৰ বাহন আৰু অস্ত্ৰ হৈছে ক্ৰমে মকৰ আৰু পাশ।

জাপানী বৌদ্ধ ধৰ্মৰ আখ্যানসমূহত বৰুণক ছুইটেন হিচাপে পোৱা যায়। জৈন ধৰ্মতো বৰুণৰ উপস্থিতি দেখা পোৱা যায়।

নামৰ উৎপত্তি

হিন্দু সংস্কৃতি অনুযায়ী বৰুণ শব্দৰ মূল হৈছে বৰ ক্ৰিয়া যাৰ অৰ্থ আৱৰি ৰখা বা বান্ধি/সামৰি ৰখা। উনা শব্দৰ সংযোগত ইয়াৰ অৰ্থ হয়গৈ যিজনে আৱৰি বা বান্ধি ৰাখে। পৃথিৱীক আৱৰি ৰখা নীতি বা ন্যায়ৰ সাগৰ বুজাবলৈ এই বৰুণ শব্দৰ শব্দৰ ব্যৱহাৰ কৰা হয়।
অৱশ্যে তেওঁৰ এই যুক্তি ব্যাপকভাৱে অগ্ৰাহ্য কৰা হয় আৰু ৱৰ্চৰ (সেমেকা হোৱা) পৰাহে (সংস্কৃত: বৰষুণ পৰা) বৰুণৰ উৎপত্তি হোৱা বুলি ব্যাখ্যা কৰা হয়।

হিন্দু ধৰ্মগ্ৰন্থত উল্লেখ

বেদ

ঋকবেদৰ প্ৰাচীনতম সূত্ৰসমূহৰ মতে বৰুণ হৈছে ন্যায় বা নৈতিকতাৰ ৰক্ষক। অনুতাপ নোহোৱাকৈ পাপকৰ্মত লিপ্ত হোৱাসকলক তেওঁ শাস্তি প্ৰদান কৰাৰ বিপৰীতে যিসকল অনুতপ্ত হয় তেওঁলোকক বৰুণে ক্ষমাদান কৰে। ঋকবেদৰ বহুকেইটা শ্লোকত বৰুণৰ উল্লেখ পোৱা যায়।

বৰুণ আৰু মিত্ৰ দেৱতাক একেলগে শপত লোৱা বা প্ৰতিজ্ঞা কৰাকে ধৰি সামাজিক নীতি আৰু পৰম্পৰাসমূহৰ অধিষ্ঠাতা হিচাপে স্থান দিয়া হয়। ঋকবেদত বৰুণ আৰু মিত্ৰ উভয়কে অসুৰ আৰু দেৱতা দুয়োটাৰে আখ্যা দিয়া হৈছে। ব্ৰহ্মাণ্ডৰ সৃষ্টিৰ উত্তৰকালত বৃত্ৰাসুৰক পৰাজিত কৰাৰ পিছত ইন্দ্ৰই অসুৰৰ নেতা বৰুণক দেৱতা হিচাপে স্বীকৃতি দিয়ে।

]]ত উদ্ধাৰ হোৱা অষ্টম শতিকাত নিৰ্মিত বৰুণ আৰু বৰুণীৰ ভাস্কৰ্য।

অধ্যাপক ড'ৰিছ শ্ৰীনিবাসনৰ মত অনুসৰি বৰুণ-মিত্ৰৰ যুটিটো ৰুদ্ৰ-শিৱৰ যুটিৰ দৰেই দ্ব্যৰ্থবোধক। ছেমুৱেল মেছিয়ে মত প্ৰকাশ কৰে যে বৰুণ খ্ৰীষ্টপূৰ্ব দ্বিতীয় সহস্ৰাব্দৰ ইণ্ডো-আৰ্য দেৱতা যি হিন্দুধৰ্মলৈ ৰুদ্ৰৰ (সময় বা কালৰ দেৱতা শিৱ) আগমণ প্ৰশস্ত কৰি তুলিছে।

যজুৰ্বেদত বৰুণক কবিৰাজসকলৰ পৃষ্ঠপোষক দেৱতা বুলি কোৱা হৈছে। ৮০০ খ্ৰীষ্টপূৰ্বত ৰচিত বৃহদাৰণ্যক উপনিষদত উল্লেখ আছে যে বৰুণ পশ্চিম দিশৰ দেৱতা যি জলৰ ওপৰত প্ৰতিষ্ঠিত। কথোপনিষদৰ মতে অদিতি হৈছে ভূদেৱী। বৈদিক সাহিত্যসমূহত অদিতিক বৰুণ আৰু মিত্ৰৰ মাতৃ বুলি কোৱা হৈছে। পৰৱৰ্ত্তী কালৰ আখ্যানসমূহত অদিতিক সকলো দেৱতাৰ মাতৃ আৰু সেয়েহে বৰুণৰো মাতৃ বুলি উল্লেখ কৰা হৈছে।

যজুৰ্বেদ অনুসৰি বৰুণেই বিষ্ণু আৰু সেয়ে এই দুয়োজন দেৱতাক অৰ্চনা কৰা উচিত।

উপনিষদ

তৈত্তিৰিয়া উপনিষদত বৰুণীয়ে (বৰুণ) ভৃগু মুনিক ব্ৰাহ্মণ সম্পৰ্কে বৰ্ণনা কৰিছে। ভৃগুৱলীৰ প্ৰথম ছটা অনুবাকক "ভাৰ্গৱী বৰুণী বিদ্যা" অৰ্থাৎ "ভৃগুৱে বৰুণীৰ পৰা লাভ কৰা জ্ঞান" বুলি কোৱা হয়।

ৰামায়ণ

]]ৰ সাক্ষাৎ।

ৰামায়ণত বৰ্ণিত আখ্যান অনুসৰি ৰাৱনে হৰণ কৰি নিয়া সীতাক উদ্ধাৰ কৰিবৰ বাবে বিষ্ণুৰ অৱতাৰ ৰামে সমুদ্ৰ পাৰ হৈ লংকালৈ যাবলৈ তিনিদিন-তিনিৰাতি জলাধিপতি বৰুণৰ উপাসনা কৰে।

ৰামে নিজৰ ধনু-কাঁ‌ড় উলিয়াই অগ্নিবাণ নিক্ষেপেৰে সাগৰ শুকুৱাই পেলাবলৈ উদ্যত হোৱাত বৰুণৰ আৱিৰ্ভাৱ হয়। তেওঁ ক্ষমা প্ৰাৰ্থনা কৰি কয় যে সমুদ্ৰখন বিশাল আৰু তেওঁ প্ৰকৃতিৰ নিয়ম উলংঘা কৰিব নোৱাৰে। বৰুণে ৰামক সমুদ্ৰৰ ওপৰেৰে এক দলং নিৰ্মাণ কৰিবলৈ পৰামৰ্শ দিয়ে আৰু ৰামৰ বাহিনীক কোনো আমনি নিদিয়াৰ প্ৰতিশ্ৰুতি দিয়ে। অৱশ্যে বেছিভাগ সূত্ৰৰ মতে বৰুণৰ সলনি সমুদ্ৰ দেৱতাইহে ৰামক সাক্ষাৎ কৰি এই কথা কয়।

টোকা

তথ্য সংগ্ৰহ

শ্ৰেণী:হিন্দু দেৱতা
উৰ্ট মেঘ

]] (ইন্‌ছে'ট)।
ওৰ্ট মেঘ বা অ'পিক-ওৰ্ট মেঘ ( বা ) জ্যোৰ্তিবিজ্ঞানীসকলৰ মতে সূৰ্য্যৰ চাৰিওফালে ১,০০,০০০ জ্যোৰ্তিবিজ্ঞান একক (A.U.) দূৰত্বত সূৰ্য্যক প্ৰদক্ষিণ কৰি থকা গ্ৰহাণুপুঞ্জ আৰু ধূমকেতুৰ অঞ্চল বা পটী। জ্যোৰ্তিবিজ্ঞানীসকলে কৰা বিশ্বাসমতে সূৰ্য্যৰ চাৰিওফালে প্ৰদক্ষিণ কৰা দীৰ্ঘদূৰত্বৰ ধুমকেতূ আৰু বৃহস্পতি গোত্ৰ ধূমকেতূৰ এই অঞ্চলেই উৎপত্তিস্থল। ওৰ্ট মেঘ অঞ্চলৰ শেষ সীমাকেই সৌৰজগতৰ শেষ সীমা বুলি ধৰা হয়। নেডাৰলেণ্ডৰ জ্যোৰ্তিবিজ্ঞানী জা হেন্দ্ৰিক ওৰ্ট আৰু ইষ্ট'নিয়ান জ্যোতিৰ্বিজ্ঞানী আৰ্নেষ্ট অ'পিকৰ নামেৰে নামকৰণ কৰা এই অঞ্চল সূৰ্য্যৰ পৰা ২০০০ ৰ পৰা ৫০০০ জ্যোৰ্তিবিজ্ঞান একক (A.U.) ৰ পৰা 50,000 জ্যোৰ্তিবিজ্ঞান একক (A.U.) লৈ বিস্তৃত, য'ত নেকি প্লুট' বাওনা গ্ৰহৰ দূৰত্ব মাথোঁ ৩০ ৰ পৰা ৪৯ জ্যোৰ্তিবিজ্ঞান একক (A.U.)।

ওৰ্ট মেঘ অঞ্চল দুই অংশত বিভক্ত- ক) গোলাকৃতি বাহ্যিক অঞ্চল আৰু খ) কাহী আকৃতিৰ অন্তঃ ওৰ্ট মেঘ অঞ্চল। এই অঞ্চলৰ উৎপত্তি সম্বন্ধে ভবা হয় যে আদিম সৌৰজগতৰ সৃষ্টিৰ সময়ত ইয়াৰ অৱস্থান সূৰ্য্যৰ পৰা ইমান আঁতৰত নহৈ ওচৰত আছিল কিন্তু বৃহস্পতি, শনি, ইউৰেনাছ আৰু নেপচুনৰ মধ্যাকৰ্ষণ শক্তিৰ প্ৰভাৱত পৰি বিতাৰিত হৈ আজিৰ এই অৱস্থান লয়।

তথ্য সংগ্ৰহ

শ্ৰেণী:সৌৰজগত
য়োমাৰী

য়োমাৰী (নেপালী: योमरी, নেৱাৰী: 𑐫𑑀𑐩𑐵𑐬𑐷, 𑐫𑑅𑐩𑐵𑐬𑐷‎ বুলিও লিখা হয়), নেৱাৰ জনগোষ্ঠীৰ এক পৰম্পৰাগত পিঠা সদৃশ মিঠাই জাতীয় খাদ্য, যিটো সাধাৰণতে শীতকালত প্ৰস্তুত কৰা হয়। য়োমাৰী সিজোৱা চাউলেৰে প্ৰস্তুত কৰা হয়। এই খাদ্যটোত অধিক কেলৰী থকা বাবে শীতৰ ঠাণ্ডা দূৰ কৰাত সহায় কৰে বুলি বিশ্বাস কৰা হয়।

য়োমাৰীয়ে নেৱাৰ সমাজত অত্যন্ত গুৰুত্বপূৰ্ণ ভূমিকা পালন কৰে আৰু ইয়াক শীতৰ উৎসৱ য়োমাৰী পুনহিত বিশেষভাৱে প্ৰস্তুত কৰা হয়। ইয়াৰ ত্ৰিভুজ আকাৰটোক ষড়োকোণৰ এটা ভাগৰ প্ৰতীক হিচাপে ধৰা হয়, যিটো দেৱী সৰস্বতী আৰু জ্ঞানৰ প্ৰতীক।

য়োমাৰীৰ আকাৰ আৰু প্ৰণালী মৈথিল আৰু থাৰু জনগোষ্ঠীৰ লোকসকলৰ “বাগীয়া” নামৰ ঐতিহ্যবাহী খাদ্যৰ সৈতে সাদৃশ্যপূৰ্ণ।

শব্দৰ উৎপত্তি

মল্ল যুগৰ শিলালিপিসমূহত এই খাদ্যৰ পুৰণি নাম পোৱা যায়। পশুপতিনাথ মন্দিৰৰ ১৪৪০ চনৰ শিলালিপিত ইয়াৰ নাম উল্লেখ কৰা হৈছে ইৰহমাধে (𑐂𑐬𑑂𑐴𑐩𑐢𑐾)। তাৰপাছত ১৭শ শতিকাৰ অন্ত ভাগত ইয়াৰ ৰূপান্তৰ এলমাধে (𑐊𑐮𑐩𑐵𑐢𑐾) হৈছিল। তাৰ পিছত এই নামটো বিকশিত হৈ বৰ্তমানৰ “য়োমাৰী” (𑐫𑑀𑐩𑐵𑐬𑐷) ৰূপত পৰিণত হৈছে।

উৎসৱ

য়োমাৰী পুনহি উৎসৱ পূৰ্ণিমাৰ দ্বিতীয় দিনত আৰম্ভ হয়। প্ৰথমতে য়োমাৰী প্ৰস্তুত কৰি ঈশ্বৰক উৎসৰ্গ কৰা হয় আৰু চতুৰ্থ দিনত নেৱাৰ সমাজৰ লোকসকলে ইয়াক দেৱতাৰ আশীৰ্বাদ ৰূপে গ্ৰহণ কৰে।

গেলাৰী

তথ্যসূত্ৰ

বহিঃসংযোগ

শ্ৰেণী:ৰন্ধনপ্ৰণালী
শ্ৰেণী:নেপাল
শ্ৰেণী:খাদ্য
জেকলিন কালিমুণ্ডা

জাকলিন কালিমুণ্ডা (জন্ম ১৯৭৪) ৰুৱাণ্ডাৰ এগৰাকী চলচ্চিত্ৰ প্ৰযোজক, তথ্যচিত্ৰ নিৰ্মাতা, পৰিচালিকা আৰু লেখিকা।

জীৱনী

জছকলিন কালিমুণ্ডাৰ জন্ম কিগালি, ৰুৱাণ্ডাত হৈছিল। তেওঁ কেনিয়া, মাদাগাস্কাৰ আৰু ইংলেণ্ডত বাস কৰাৰ পিছত ফ্ৰান্সলৈ গৈছিল। বিদ্যালয়ত অধ্যয়নৰ সময়ত, তেওঁ ব্যৱস্থাপনাৰ সৈতে আফ্ৰিকাৰ ইতিহাসো পঢ়িছিল। পিছত তেওঁ চলচ্চিত্ৰ প্ৰযোজনা আৰু বিতৰণত বিশেষত্ব লাভ কৰে। তেওঁ সম্পাদক হিচাপে প্ৰশিক্ষণ লৈছিল আৰু এই দক্ষতা ব্যৱহাৰ কৰি তথ্যচিত্ৰ আৰু টেলিভিছন চলচ্চিত্ৰৰ কাম কৰিছিল। তেওঁৰ সৃষ্টি শক্তিশালী মৌলিক গল্প আৰু বিষয়ৰ ওপৰত কেন্দ্ৰিত।

চলচ্চিত্ৰ তালিকা

২০০২ চনত, তেওঁ নিজৰ প্ৰথমখন চলচ্চিত্ৰ Histoire de tresses (হিস্তৱাৰ দে ত্ৰেছ) লিখি, পৰিচালনা কৰি সহ-প্ৰযোজনা কৰিছিল। এই ২৩ মিনিট দৈৰ্ঘ্যৰ চলচ্চিত্ৰ ২০০৩ চনৰ জাঞ্জিবাৰ আন্তৰ্জাতিক চলচ্চিত্ৰ উৎসৱত সৰ্বশ্ৰেষ্ঠ চুটি চলচ্চিত্ৰ ৰূপে ভোট লাভ কৰিছিল। এই চলচ্চিত্ৰ ব্ৰিটিছ ফিল্ম ইনষ্টিটিউট আৰু নিউয়ৰ্ক আফ্ৰিকান চলচ্চিত্ৰ মহোৎসৱৰ দ্বাৰা যুক্তৰাষ্ট্ৰ আৰু যুক্তৰাজ্যত বিতৰণ কৰা হৈছিল।

তথ্যচিত্ৰ হ'মলেণ্ড ৰুৱাণ্ডাৰ ছবি সংগ্ৰহ সম্পৰ্কে ইতিহাসবিদ জিন-পিয়েৰ ক্ৰেটিয়েন আৰু হেলেন ডি’আলমেইডা-ট’প’ৰৰ সৈতে কৰা গৱেষণাৰ ফল। এই কামৰ বাবে, জাকলিন কালিমুণ্ডাই ৰুৱাণ্ডাৰ ৮০ বছৰৰ অপ্ৰকাশিত চলচ্চিত্ৰ আৰ্খাইভ উন্মোচন কৰিছিল। এই চলচ্চিত্ৰ ২০০৭ চনৰ FESPACO উৎসৱত প্ৰদৰ্শিত হৈছিল।

২০০৭ আৰু ২০০৮ চনত, তেওঁ ইমেজিন আফ্ৰিকা নামৰ টিভি শৃংখলাৰ প্ৰথম আৰু দ্বিতীয় পৰ্ব সহ-পৰিচালনা কৰিছিল, যি ইংৰাজী, ফ্ৰেন্স, স্বাহিলি, জুলু, পৰ্তুগীজ আৰু অন্যান্য আফ্ৰিকান ভাষাত ৩৫খন আফ্ৰিকান দেশত সম্প্ৰচাৰ কৰা হৈছিল। তাৰ পিছত, তেওঁ হাই লাইফ নামৰ চলচ্চিত্ৰ কেনেল প্লাচ হ'ৰাইজনৰ সৈতে সহ-প্ৰযোজনা কৰি ২০১১ চনত মুক্তি দিয়িছিল।

তেওঁ ব্ৰিলিয়াণ্ট টেলেণ্ট কেম্পাচৰ ছাত্ৰী আছিল। ২০১২ চনত, তেওঁ Focus Features Africa Firstৰ সহায়ত বাৰ্নিং ডাউন নামৰ এক চুটি চলচ্চিত্ৰ প্ৰযোজনা আৰু পৰিচালনা কৰিছিল, য'ত "এৰিক এবৌয়ানে" আৰু "চাইৰিল গুই"য়ে অভিনয় কৰিছিল।

২০১৬ চনত, কালিমুণ্ডাই ফ্ল'ৰিছ নামৰ কিনিয়াৰুৱাণ্ডা ভাষাৰ তথ্যচিত্ৰ লিখি পৰিচালনা কৰিছিল।

+
বছৰ
শীৰ্ষক
২০০২
হিস্তৱাৰ দে ত্ৰেছ
২০০৫
হ'মলেণ্ড
২০০৭
ইমেজিন আফ্ৰিকা - প্ৰথম খণ্ড
২০০৮
ইমেজিন আফ্ৰিকা - দ্বিতীয় খণ্ড
২০০৯
হাই লাইফ / লালা এণ্ড দ্য গাউছ

বাহ্যিক সংযোগ

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ৰুৱাণ্ডাৰ ব্যক্তি
শ্ৰেণী:লেখিকা
কল্কি ২৮৯৮ এডি (চলচ্চিত্ৰ)

কল্কি ২৮৯৮ এডি হৈছে নাগ অশ্বিনৰ দ্বাৰা লিখিত আৰু পৰিচালিত এখন আগন্তুক ভাৰতীয় মহাকাব্যিক কল্পবিজ্ঞান চলচ্চিত্ৰ। ইয়াৰ প্ৰযোজক হৈছে বৈজয়ন্তি মুভিজৰ সি.অশ্বিনী দত্ত। ছবিখনত প্ৰভাস, অমিতাভ বচ্চন, কমল হাছান, দীপিকা পাডুকন, দিশা পাটানি ইত্যাদিয়ে অভিনয় কৰিছে। এই ছবিখনৰ কাহিনীভাগ হিন্দু প্ৰভু বিষ্ণুৰ দশম অৱতাৰ কল্কিৰ পৰা অনুপ্ৰাণিত।

২০২০ চনৰ ফেব্ৰুৱাৰী মাহত বৈজয়ন্তি মুভিজৰ ৫০ বছৰীয়া জয়ন্তীৰ লগত সংগতি ৰাখি প্ৰজেক্ট কে নামেৰে ছবিখন ঘোষণা কৰা হৈছিল। কিন্তু ক’ভিড-১৯ মহামাৰীৰ বাবে এবছৰ পলম হয়। ২০২১ চনৰ জুলাই মাহত হায়দৰাবাদৰ ৰামোজী ফিল্ম চিটিত চিত্ৰগ্ৰহণ আৰম্ভ হৈছিল। উল্লেখ্য যে তেলেগু আৰু হিন্দী ভাষাত একেলগে শ্বুটিং কৰা হৈছিল।

কলা-কুশলী

প্ৰভাস
অমিতাভ বচ্চন
কমল হাছান
দীপিকা পাডুকন
দিশা পাটানি
পশুপতি
সাস্বত চেটাৰ্জী

মুক্তি

কল্কি ২৮৯৮ এডি চলচ্চিত্ৰখন ২০২৪ চনৰ ১২ জানুৱাৰীত চিনেমা হলত মুক্তি পোৱাৰ কথা। প্ৰথম অৱস্থাত ২০২২ চনত মুক্তিৰ লক্ষ্যৰে নিৰ্মাণ কৰা এই ছবিখন ক’ভিড-১৯ মহামাৰী আৰু লেহেমীয়া শ্বুটিঙৰ বাবে পলম হৈছিল। ২০২২ চনৰ জুলাই মাহত প্ৰযোজক দত্তই কৈছিল যে তেওঁলোকে ২০২৪ চনৰ জানুৱাৰী মাহত ছবিখন মুক্তি দিয়াৰ পৰিকল্পনা কৰিছে।

চলচ্চিত্ৰখন তেলেগু, হিন্দী, তামিল, মালয়ালম, কানাড়া আৰু ইংৰাজী ভাষাত মুক্তিৰ পৰিকল্পনা কৰা হৈছে।

তথ্য সংগ্ৰহ
সপ্তমী গৌড়া

সপ্তমী গৌড়া (; জন্ম: ৮ জুন ১৯৯৬) এগৰাকী ভাৰতীয় অভিনেত্ৰী। তেওঁ মূলতঃ কন্নড় চলচ্চিত্ৰত কাম কৰে। ২০২০ চনত তেওঁ দুনিয়া সূৰীৰ পৰিচালনাত নিৰ্মিত পপকৰ্ণ মাংকি টাইগাৰ ছবিত অভিনয়েৰে চলচ্চিত্ৰ জগতত আত্মপ্ৰকাশ কৰিছিল। তেওঁ ২০২২ চনত ঋষব শ্বেট্টীৰ পৰিচালনাত নিৰ্মিত কান্তাৰা ছবিখনত লীলাৰ চৰিত্ৰত অভিনয় কৰাৰ বাবে সুপৰিচিত। তেওঁ এটা ফিল্মফেয়াৰ বঁটা দক্ষিণ আৰু দুটা চাইমা বঁটা লাভ কৰিছে।

প্ৰাৰম্ভিক জীৱন

কৰ্ণাটকৰ বেংগালুৰু চহৰত ইন্সপেক্টৰ এছ. কে. উমেশ গৌড়া আৰু শান্তা গৌড়াৰ ঘৰত সপ্তমীৰ জন্ম হৈছিল। তেওঁ বাল্ডউইন গাৰ্লছ হাইস্কুল আৰু বেংগালুৰুৰ শ্ৰীকুমাৰ কম্পোজিট জুনিয়ৰ কলেজত অধ্যয়ন কৰিছিল। তাৰ পিছত তেওঁ বাংগালুৰু ইনষ্টিটিউট অৱ টেকন’লজিৰ পৰা চিভিল ইঞ্জিনিয়াৰিং বিষয়ত স্নাতক ডিগ্ৰী লাভ কৰে। তেওঁ এগৰাকী প্ৰশিক্ষিত সাঁতোৰবিদ আৰু তেওঁ কেইবাটাও পদকো লাভ কৰিছে।

কৰ্মজীৱন

২০২০ চনত সহ-অভিনেতা ধনঞ্জয়ৰ বিপৰীতে, দুনিয়া ছুৰীৰ দ্বাৰা পৰিচালিত কন্নড় ছবি পপকৰ্ণ মাংকি টাইগাৰত অভিনয়েৰে গৌড়াই অভিনয়ৰ ক্ষেত্ৰত অভিষেক ঘটায়। ছবিখন দৰ্শকৰ পৰা মিশ্ৰিত সমালোচনাৰ সন্মুখীন হয়। ইয়াৰ পিছত তেওঁক ব্লকবাষ্টাৰ চিনেমা কান্তাৰাত লীলাৰ চৰিত্ৰত অভিনয় কৰা দেখা গৈছিল যিয়ে তেওঁক লাইমলাইটলৈ আনিছিল আৰু গাঁৱলীয়া ছোৱালীৰ চৰিত্ৰ ৰূপায়ণ কৰাৰ বাবে তেওঁৰ প্ৰশংসা কৰা হৈছিল। ইয়াৰ পিছত তেওঁক সন্তোষ আনন্দ্দ্ৰমৰ দ্বাৰা পৰিচালিত যুৱ নামৰ ছবিখনত দেখা গৈছিল যʼত অভিনয় কৰিছিল নৱাগত অভিনেতা যুৱ ৰাজকুমাৰে (ৰাঘবেন্দ্ৰ ৰাজকুমাৰৰ পুত্ৰ)। এক চলি থকা আলোচনা অনুসৰি অভিষেক আম্বৰীশৰ বিপৰীতে এছ কৃষ্ণৰ পৰিচালনাত নিৰ্মিত আগন্তুক ছবি 'কালি'ত তেওঁ এগৰাকী সম্ভাৱ্য নায়িকা হ'ব পাৰে।

২০২৩ চনত বিবেক অগ্নিহোত্ৰীৰ পৰিচালনাত নিৰ্মিত দ্য ভেকচিন ৱাৰ ছবিত অভিনয়েৰে বলীউডত অভিষেক ঘটায়৷ চিনেমাখন মিশ্ৰিত সমালোচনাৰ বাবে মুকলি হৈছিল আৰু তেওঁৰ ভূমিকাৰ পৰিসৰ নূন্যতম আছিল যদিও তথাপিও তেওঁক উপযুক্ত প্ৰশংসা দিয়া হৈছিল। ভেনু শ্ৰীৰামৰ পৰিচালনাত নিৰ্মিত থামুডু ছবিত অভিনেতা নিতিনৰ বিপৰীতে সপ্তমীয়ে তেলুগু চিনেমাত অভিষেক ঘটাব।

অন্যান্য কৰ্মৰাজি

তেওঁ কৰ্ণাটক চৰকাৰৰ "নান্না মৈত্ৰী" আঁচনিৰ এম্বেচেডৰ হিচাপে নিযুক্তি লাভ কৰিছে। এই আচঁনিৰ সহায়ত সমগ্ৰ কৰ্ণাটকতে কিশোৰী ছোৱালীসকলক ঋতুস্ৰাৱৰ কাপ বিতৰণ কৰা হয়। বিশেষভাৱে সক্ষম লোকসকলৰ সবলীকৰণৰ বাবে কাম কৰা অলাভজনক সংস্থা সমৰ্থনম্ ট্ৰাষ্ট ফৰ ব্লাইণ্ডৰ উদ্যোগত অনুষ্ঠিত হোৱা ব্লাইণ্ড ক্ৰিকেট ২০২২ৰ তৃতীয় টি-২০ বিশ্বকাপ সংস্কৰণৰ ব্ৰেণ্ড এম্বেছাদৰ হিচাপেও তেওঁক নিযুক্তি দিয়া হয়।

চলচ্চিত্ৰপুঞ্জী

চলচ্চিত্ৰ

সকলো ছবি কানাড়া ভাষাতেই, অন্যথা উল্লেখ কৰা হৈছে।

বৰ্ষ
শিৰোনাম
ভূমিকা
ভাষা
টোকা

২০২০
পপকৰ্ণ মাংকি টাইগাৰ
গিৰিজা
কন্নড় ভাষা
প্ৰথম চলচ্চিত্ৰ

২০২২
কান্তাৰা
লীলা

২০২৩
ভেকচিন ৱাৰ
ডাঃ শ্ৰীলক্ষ্মী মহনদাস
হিন্দী
প্ৰথম হিন্দী চলচ্চিত্ৰ

২০২৪
যুৱ
ছিৰি
কন্নড় ভাষা

২০২৫
থাম্মুডু
ৰত্না
তেলুগু
প্ৰথম তেলুগু চলচ্চিত্ৰ

শোধা

কন্নড় ভাষা
ৱেব ছিৰিজ

অম্বিকা

বঁটা আৰু মনোনয়ন

বৰ্ষ
পুৰস্কাৰ
শিতান
চলচ্চিত্ৰ
ফলাফল

২০২০
দক্ষিণ ভাৰতীয় আন্তঃৰাষ্ট্ৰীয় চলচ্চিত্ৰ বঁটা
শ্ৰেষ্ঠ নৱাগতা অভিনেত্ৰী – কন্নড়
পপকৰ্ণ মাংকি টাইগাৰ

২০২৩
শ্ৰেষ্ঠ অভিনেত্ৰী – কন্নড়
কান্তাৰা

সমালোচকৰ শ্ৰেষ্ঠ অভিনেত্ৰী – কন্নড়

২০২৩
ফিল্মফেয়াৰ বঁটা দক্ষিণ
সমালোচকৰ শ্ৰেষ্ঠ অভিনেত্ৰী – কন্নড়

শ্ৰেষ্ঠ অভিনেত্ৰী - কন্নড়

তথ্য উৎস

বাহ্যিক সংযোগ

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:ফিল্মফেয়াৰ বঁটা দক্ষিণ বিজয়ী
শ্ৰেণী:দক্ষিণ ভাৰতীয় আন্তঃৰাষ্ট্ৰীয় চলচ্চিত্ৰ বঁটা বিজয়ী
মিহিৰভোজ

মিহিৰ ভোজ (ৰাজত্ব প্ৰায় ৮৩৬ – প্ৰায় ৮৮৫ খ্ৰীষ্টাব্দ) বা প্ৰথম ভোজ ৮৩৬ চনৰপৰা ৮৮৫ খ্ৰীষ্টাব্দলৈ প্ৰতিহাৰ সম্ৰাট আছিল। তেওঁ পিতৃ ৰামভদ্ৰৰপৰা দুৰ্বল আৰু অশান্ত ৰাজ্য লাভ কৰিছিল। কিন্তু তেওঁৰ সক্ষম শাসনে ইয়াক এখন বৃহৎ আৰু সমৃদ্ধিশালী সাম্ৰাজ্যলৈ ৰূপান্তৰিত কৰিছিল। ভোজ বিষ্ণুৰ ভক্ত আছিল আৰু তেওঁৰ কিছুমান মুদ্ৰাত থকা আদিবৰাহ উপাধি গ্ৰহণ কৰিছিল। নৱম শতিকাৰ ভাৰতৰ অন্যতম উল্লেখযোগ্য ৰাজনৈতিক ব্যক্তি, তেওঁ ধ্ৰুৱ ধৰবৰ্ষ আৰু ধৰ্মপালৰ সৈতে এজন মহান সাধাৰণ আৰু সাম্ৰাজ্য নিৰ্মাতা হিচাপে স্থান লাভ কৰে।

মিহিৰভোজৰ দিনত ভোজ সাম্ৰাজ্য শিখৰত আৰোহণ কৰিছিল। ভোজৰ সাম্ৰাজ্য দক্ষিণে নৰ্মদা নদী, উত্তৰ-পশ্চিমে ছতলেজ নদী আৰু পূবে বংগলৈকে বিস্তৃত হৈছিল। মিহিৰভোজৰ সাম্ৰাজ্য হিমালয়ৰ পাদদেশৰপৰা নৰ্মদা নদীলৈকে বিস্তৃত অঞ্চল সামৰি লৈ উত্তৰ প্ৰদেশৰ ইটাৱা জিলাকো সামৰি লৈছিল।

ৰাজত্ব

তেওঁৰ ৰাজত্বকালত ৰাজধানী আছিল কনৌজ (বৰ্তমানৰ উত্তৰ প্ৰদেশ)।

তেওঁ আৰব-ইছলামিক আক্ৰমণকাৰীৰ তিক্ত শত্ৰু আছিল যিসকলে আৰব বুৰঞ্জীকাৰ চুলাইমানৰ মতে বৃহৎ সৈন্যবাহিনী বজাই ৰাখিছিল আৰু তেওঁলোকৰ এটা উন্নত অশ্বাৰোহী বাহিনী আছিল।

তেওঁৰ পিছত তেওঁৰ পুত্ৰ প্ৰথম মহেন্দ্ৰপাল (প্ৰায় ৮৩৬ – ৯১০ খ্ৰীষ্টাব্দ) ৰাজপাটত বহে।

সামৰিক কৰ্মজীৱন

মিহিৰা ভোজাই প্ৰথমে ৰাজস্থানৰ বিদ্ৰোহী সামন্তৰাজক চেপি ধৰি নিজৰ ভূ-খণ্ড সুদৃঢ় কৰিছিল, তাৰ পিছত পুৰণি শত্ৰু পাল আৰু ৰাষ্ট্ৰকুটৰ বিৰুদ্ধে মনোযোগ দিছিল

শাসন ​​ব্যৱস্থা সুদৃঢ় কৰাৰ পাছত গুজৰাট ৰাষ্ট্ৰকুট বংশৰ দ্বিতীয় ধ্ৰুৱ আৰু তেওঁৰ কনিষ্ঠ ভাতৃৰ মাজত গুজৰাটৰ সিংহাসনৰ বাবে উত্তৰাধিকাৰী যুদ্ধত জড়িত হৈ পৰে। ধ্ৰুৱৰ কনিষ্ঠ ভাতৃৰপক্ষ লৈ ভোজাই গুজৰাটৰ ধ্ৰুৱৰ বিৰুদ্ধে অশ্বাৰোহী বাহিনীৰ আক্ৰমণ চলায়। যদিও দ্বিতীয় ধ্ৰুৱই এই আক্ৰমণক প্ৰতিহত কৰিছিল, তথাপি ভোজাই গুজৰাট আৰু মালৱাৰ কিছু অংশ নিয়ন্ত্ৰণ ৰাখিবলৈ সক্ষম হৈছিল।

৮৮৮ চনৰ কোনোবা এটা সময়ত গুৰ্জৰ-প্ৰতিহাৰ গুজৰাটৰ ৰাষ্ট্ৰকুট ৰজা দ্বিতীয় কৃষ্ণই উজ্জয়িনত এক বৃহৎ যুদ্ধত পৰাস্ত কৰে। কিন্তু ইয়াৰ প্ৰতিশোধ বোধহয় প্ৰতিহাৰসকলে অতি সোনকালেই ল’লে, কাৰণ তেওঁৰ ৰাজত্বকালৰ শেষলৈকে ভোজাই গুজৰাটৰ ৰাষ্ট্ৰকুট বংশক সম্পূৰ্ণৰূপে ধ্বংস কৰি পেলাইছিল।

ভোজৰ অধীনস্থ চাটছুৰ গুহিলা সামন্তবাদী হৰ্ষক এনেদৰে বৰ্ণনা কৰা হৈছে:
ইলোৰা পাটনায়ক

ইলোৰা পাটনায়ক (ইংৰাজী: Ellora Patnaik; জন্ম: ৫ ছেপ্টেম্বৰ, ১৯৬৮) এগৰাকী কানাডিয়ান চলচ্চিত্ৰ, মঞ্চ আৰু টেলিভিছন অভিনেত্ৰীৰ লগতে এগৰাকী ওডিছী নৃত্যশিল্পী।

প্ৰাৰম্ভিক জীৱন

তেওঁৰ জন্ম হৈছিল কানাডাৰ অণ্টাৰিঅ’ৰ টৰণ্টোত। তেওঁ পিতৃ-মাতৃ প্ৰমোদ আৰু চিত্ৰলেখা পাটনায়কৰ প্ৰথম সন্তান; তেওঁ নিজৰ ভাতৃ দেৱৰাজ পাটনায়কতকৈ সাত বছৰৰ ডাঙৰ। তেওঁৰ পিতৃ-মাতৃ ভাৰতৰ উৰিষ্যা (বৰ্তমান ওড়িশা) ৰাজ্যত জন্মগ্ৰহণ কৰিছিল আৰু ১৯৬০-ৰ দশকত কানাডালৈ প্ৰব্ৰজন কৰিছিল। পাটনায়কে নিজৰ শৈশৱত পৰিয়ালৰ সৈতে কেইবাবাৰো ভাৰত ভ্ৰমণ কৰিছিল।

তেওঁৰ পিতৃ-মাতৃ অতি সোনকালে অণ্টাৰিঅ’ৰ ওকভিললৈ আৰু তাৰ পিছত অণ্টাৰিঅ’ৰ বাৰ্লিংটনলৈ স্থানান্তৰিত হয়, য’ত তেওঁ এম. এম. ৰবিনছন হাইস্কুলত অধ্যয়ন কৰিছিল।

১৯৮৬ চনত তেওঁ (প্ৰয়াত) পদ্ম বিভূষণ কেলুচৰণ মহাপাত্ৰৰদ্বাৰা প্ৰশিক্ষণৰ বাবে নিৰ্বাচিত হয় আৰু ভাৰতৰ ওড়িশাত থকা ওডিছী গৱেষণা কেন্দ্ৰত অধ্যয়ন কৰিবলৈ যায়।

নৃত্য প্ৰশিক্ষণ

পাটনায়কৰ প্ৰথম আৰু প্ৰাথমিক নৃত্য গুৰু আছিল তেওঁৰ মাতৃ, যিয়ে অতি কম বয়সৰেপৰাই তেওঁক এগৰাকী ওডিছী নৃত্যশিল্পী হিচাপে প্ৰশিক্ষণ দিবলৈ আৰম্ভ কৰিছিল। ইয়াৰ উপৰি তেওঁ (প্ৰয়াত) পদ্মশ্ৰী পংকজ চৰণ দাস, (প্ৰয়াত) পদ্ম বিভূষণ কেলুচৰণ মহাপাত্ৰ, পদ্মশ্ৰী সংযুক্তা পাণিগ্ৰাহী আৰু পদ্মশ্ৰী গংগাধৰ প্ৰধানৰ দৰে বিশিষ্ট ব্যক্তিৰপৰা প্ৰশিক্ষণ লাভ কৰিছে।

ওডিছী নৃত্যৰ শিক্ষয়িত্ৰী

পাটনায়কে ১৯৮০ চনৰ মাজভাগৰপৰাই ওডিছী নৃত্যৰ শিক্ষা দি আহিছে। ১৯৯০ চনৰ আৰম্ভণিতে তেওঁ চিত্ৰলেখা ডান্স একাডেমীৰ কাৰ্যবাহী সঞ্চালক হিচাপে দায়িত্ব গ্ৰহণ কৰে।

অভিনয় জীৱন

তেওঁ ১৯৯২ চনৰপৰা ১৯৯৪ চনলৈকে আমেৰিকান একাডেমী অৱ ড্ৰামাটিক আৰ্টছত অধ্যয়ন কৰিছিল আৰু তৃতীয় বৰ্ষত তেওঁ সেই প্ৰতিষ্ঠানৰ নাট্য দলৰ সদস্য আছিল।

২০০৯ চনত তেওঁ ৱাইটিভিত সম্প্ৰচাৰিত কানাডিয়ান টেলিভিছন ধাৰাবাহিক হাউ টু বি ইণ্ডি-ত ইণ্ডি মেহতাৰ মাতৃ জ্যোতি মেহতাৰ চৰিত্ৰত অভিনয় কৰিছিল। ২০১০ চনত তেওঁ ধাৰাবাহিকখনৰ আন এটা ছিজনৰ বাবে চিত্ৰগ্ৰহণ কৰিছিল।

তথ্যসূত্ৰ

বাহ্যিক সংযোগ

Chitralekha Odissi Dance Creations website
Chandra, Sarat (undated). "Mira Nair's New Girl". odissi.itgo.com. Retrieved October 10, 2013.

শ্ৰেণী:অভিনেত্ৰী
শ্ৰেণী:নৃত্যশিল্পী
সংগীতা শ্ৰীনিবাসন

সংগীতা শ্ৰীনিবাসন (ইংৰাজী: Sangeetha Sreenivasan) ভাৰতৰ কেৰালাৰ এগৰাকী ঔপন্যাসিকা, শিশু লেখিকা, অনুবাদক, আৰু শিক্ষয়িত্ৰী। তেওঁ মালয়ালম আৰু ইংৰাজী ভাষাত লিখে আৰু দুয়োটা ভাষালৈ অনুবাদ কৰে। ২০২০ চনত ইটালীৰ লেখিকা এলেনা ফেৰাণ্টেৰ দ্য ডেচ অৱ এবাণ্ডেণ্টমেন উপন্যাসৰ মালয়ালম অনুবাদ উপেক্ষিককপ্পেটা দিনাংগলৰ বাবে অনুবাদৰ বাবে কেৰালা সাহিত্য অকাডেমী বঁটা লাভ কৰে। তেওঁ লেখিকা কৰ্মী ছাৰা জোচেফৰ কন্যা।

জীৱনী

১৯৭৫ চনৰ ১৯ জুলাইত কেৰালাৰ থ্ৰিছুৰ জিলাৰ মুলাংকুন্নাথকাভুত লেখিকা ছাৰা জোচেফ আৰু জনসংযোগী বিষয়া কোট্টকল জোচেফৰ ঘৰত সংগীতাই জন্মগ্ৰহণ কৰে। তেওঁ উপন্যাস, শিশু সাহিত্য, অনুবাদৰ দৰে সাহিত্যৰ বিভিন্ন ক্ষেত্ৰত পৰিচিত, লগতে এগৰাকী গীটাৰিষ্ট আৰু শিক্ষয়িত্ৰীও। ইংৰাজী সাহিত্যত কেৰেলাৰপৰা স্নাতকোত্তৰ ডিগ্ৰী লাভ কৰা সংগীতাই কেৰেলা চৰকাৰৰ থ্ৰিছুৰৰ ভাৰ্মা কলেজেৰ উচ্চতৰ মাধ্যমিক বিভাগত শিক্ষক হিচাপে কাম কৰে।

ব্যক্তিগত জীৱন

সংগীতা আৰু তেওঁৰ স্বামী স্থপতি পি কে শ্ৰীনিবাসনৰ মেধা শ্ৰীনিবাসন নামৰ এগৰাকী কন্যা আছে।

সাহিত্যিক জীৱন

সংগীতাই প্ৰথমে ইংৰাজী ভাষাত লিখিবলৈ আৰম্ভ কৰিছিল। ২০০৪ চনত তেওঁৰ এখন গল্প ইণ্ডিয়ান লিটাৰেচাৰ আলোচনীত প্ৰকাশ পাইছিল। তেওঁ আৰু কৈছে যে তেওঁৰ মাতৃৰ প্ৰভাৱ তেওঁৰ লেখা আৰু জীৱনত অতি গভীৰ। লেখিকা কে. আৰ. মীৰাই দ্য হিন্দুত প্ৰকাশিত সমালোচনাত লিখিছে যে এই গ্ৰন্থখন সম্ভৱত দুগৰাকী নাৰীৰ মাজৰ সমলিংগী সম্পৰ্কক নিৰ্ভীকভাৱে আৰু গভীৰতাৰে উপস্থাপন কৰা প্ৰথম গ্ৰন্থসমূহৰ ভিতৰত এটা। দ্য টেলিগ্ৰাফ ইণ্ডিয়াত প্ৰকাশিত এটা সমালোচনাত এছ. ডি. চৌধুৰীয়ে কৈছে যে প্ৰতিটো চৰিত্ৰৰ নিজা নিঃসঙ্গতা আছে আৰু উপন্যাসখনে চৰিত্ৰসমূহে পাৰ কৰা জীৱনৰ জটিলতাক অস্বীকাৰ নকৰে। তেখেতে আৰু লিখিছে যে চৰিত্ৰসমূহৰ শূন্যতাক বৰ্ণনা কৰিবলৈ ব্যৱহৃত প্ৰতিচ্ছবিখন অত্যন্ত শক্তিশালী। ৰাহুল ৰাধাকৃষ্ণনে ইণ্ডিয়ান এক্সপ্ৰেছ (মালয়ালম)ত লিখিছে যে এছিডত সংগীতাই অনিৰাপদ চৰিত্ৰসমূহৰ জীৱনক মধ্যবৰ্গীয় নগৰীয়া জীৱন, নিউক্লিয়াৰ পৰিয়ালৰ অশান্তি, বিবাহজনিত অসন্তুষ্টি, যৌনতাৰ বিভিন্ন ৰূপ, মাদকাসক্তিৰ তীব্ৰতা, নতুন প্ৰজন্মৰ মানৱ সম্পৰ্কৰ সংজ্ঞা আৰু নিশা কেতিয়াও নিস্তব্ধ নোহোৱা মহানগৰৰ ৰং, ছন্দ আৰু হোঁচটৰ সৈতে সংযোজিত কৰিছে।

ৰচনা

উপন্যাস

অনুবাদ

। এলেনা ফেৰান্তেৰ ডেজ অৱ এবানডনমেণ্টৰ অনুবাদ।
। নিজৰ মালয়ালম উপন্যাস এছিডৰ ইংৰাজী অনুবাদ।
। ছাৰাহ জোছেফৰ মালয়ালম উপন্যাস বুধিনিৰ ইংৰাজী অনুবাদ।
জৰ্জ ছিমেনোৰ মেগ্ৰে শৃংখলাৰ এখন উপন্যাসৰ তেওঁৰ অনুবাদ মাথৃভূমি বুকছৰপৰা প্ৰকাশ পাবলৈ গৈ আছে।
তেওঁ বৰ্তমান ক্ৰিছ ক্ৰাউছৰ কাল্ট নাৰীবাদী ক্লাছিক আই লাভ ডিক অনুবাদ কৰি আছে।

পুৰস্কাৰ আৰু সন্মান

ইটালীৰ লেখিকা এলেনা ফেৰাণ্টেৰ দ্য ডেজ অৱ বেণ্ডনমেণ্ট উপন্যাসৰ মালয়ালম অনুবাদ উপেক্ষিককপেটা ডিনাংগলৰ বাবে কেৰেলা সাহিত্য অকাডেমীৰ অনুবাদ বঁটা (২০২০)
এছিড (মালয়ালম)ৰ এচিডৰ বাবে থোপ্পিল ৰবি বঁটা (২০১৭)
নুৰানাদ হানিফ উপন্যাস বঁটা

তথ্যসূত্ৰ

শ্ৰেণী:ভাৰতীয় সাহিত্যিক
শ্ৰেণী:অনুবাদক
শ্ৰেণী:লেখিকা
শ্ৰেণী:কেৰালাৰ ব্যক্তি
চাৰ্লট ই কিন

চাৰ্লট ই কিন (জন্ম নাম: ডেভিডছন) এগৰাকী কানাডাৰ ভূ-তত্ত্ববিদ আৰু কানাডাৰ ভূ-তাত্ত্বিক জৰীপৰ অধ্যাপক এমেৰিটাছ।
তেওঁৰ কামে ভূ-ভৌতিক প্ৰতিচ্ছবি আৰু চুম্বকীয় জোখ-মাখ ব্যৱহাৰ কৰি পৃথিৱীৰ খোলা আৰু ওপৰৰ আৱৰণৰ গঠনৰ ওপৰত গুৰুত্ব আৰোপ কৰে। কানাডাৰ জৰীপ জাহাজত যোৱা তেওঁ প্ৰথম মহিলা।

প্ৰাথমিক জীৱন আৰু শিক্ষা

কিনৰ জন্ম হৈছিল নোভা স্কটিয়াৰ হেলিফেক্সত। অট'ৱাত প্ৰাথমিক বিদ্যালয়ত পঢ়িছিল

১৯৬৪ চনত কিনে কানাডাৰ জৰীপ জাহাজ হাডছনত সাগৰলৈ যোৱা প্ৰথমগৰাকী মহিলা হিচাপে পৰিগণিত হয়। মহিলা হিচাপে কিনক কাৰিকৰীভাৱে জাহাজত থাকিবলৈ দিয়া হোৱা নাছিল, কিন্তু ফ্ৰান্সিছ ৱেগনাৰৰ সৈতে কানছ' জলদ্বীপত চোৰাংভাৱে জাহাজত উঠাই অনা হৈছিল। স্নাতক ছাত্ৰী হৈ থকাৰ সময়তে তেওঁ প্ৰথম প্ৰকৃতিৰ গৱেষণা পত্ৰ প্ৰকাশ কৰে। তেওঁ যুক্তৰাজ্যলৈ গুচি যায় আৰু কেম্ব্ৰিজ বিশ্ববিদ্যালয়ৰপৰা পি এইচ ডি সম্পূৰ্ণ কৰে আৰু তেওঁৰ বিভাগৰ প্ৰথম দুগৰাকী মহিলা সদস্যৰ ভিতৰত অন্যতম।

ডক্টৰেট ডিগ্ৰীৰ অধ্যয়নৰ সময়ত তেওঁ মধ্য আটলাণ্টিক ৰিজৰ অনুসন্ধান কৰিছিল আৰু তেওঁৰ থিছিছত এটা ৰিজৰ ওচৰত ভূমিকম্পীয় বিৱৰ্তন পৰীক্ষাৰ প্ৰথম প্ৰদৰ্শন অন্তৰ্ভুক্ত কৰা হৈছিল। পি এইচ ডি সম্পূৰ্ণ কৰাৰ পাছত কিনে নোভা স্কটিয়াৰ ডাৰ্টমাউথত থকা আটলাণ্টিক অ'চেন'গ্ৰাফী লেব অৱ এনাৰ্জি, মাইনছ এণ্ড ৰিচ'ৰ্ছত যোগদান কৰে। তেওঁ পূব কানাডাৰ মহাদেশীয় প্ৰান্তৰ স্ফটিক গঠন অধ্যয়ন কৰিছে। কানাডাৰ এতিয়ালৈকে সৰ্ববৃহৎ গৱেষণা বিজ্ঞান প্ৰকল্প LITHOPROBE ৰ বিকাশৰ বাবে কিন দায়বদ্ধ আছিল। লিথ’প্ৰ’বে সাগৰৰ তলৰ ভূতত্ত্ব আৰু মহাদেশীয় শিলামণ্ডলৰ অনুসন্ধান কৰিবলৈ বিচাৰিছিল। ১৯৮৬ চনত তেওঁক বেডফোৰ্ড ইনষ্টিটিউট অৱ অ'চেন'গ্ৰাফীৰ আঞ্চলিক গোপনীয়তাৰ মুৰব্বী হিচাপে নিযুক্তি দিয়া হয়। ১৯৯৮ চনত বেডফোৰ্ড ইনষ্টিটিউট অৱ অ'চেন'গ্ৰাফীৰপৰা অৱসৰ গ্ৰহণ কৰে। কিন ডেলহাউচী বিশ্ববিদ্যালয়ৰ এডজাণ্ট প্ৰফেচাৰ।

তথ্যসূত্ৰ

শ্ৰেণী:কানাডাৰ ব্যক্তি
শ্ৰেণী:মহিলা বিজ্ঞানী
শ্ৰেণী:ভূতত্ত্ববিদ